ไทยพาณิชย์ยูเอสสมอลแคปเข้าเป้าแรก5%
กองทุนไทยพาณิชย์ ยูเอส สมอลแคป ผลตอบแทนเข้าเป้าแรก 5% มั่นใจ 5% ที่เหลือฉลุย มองเศรษฐกิจสหรัฐฟื้นต่อเนื่อง
8 ม.ค. 2558

กองทุนไทยพาณิชย์ ยูเอส สมอลแคป ผลตอบแทนเข้าเป้าแรก 5% มั่นใจ 5% ที่เหลือฉลุย มองเศรษฐกิจสหรัฐฟื้นต่อเนื่อง
นายสมิทธ์  พนมยงค์  กรรมการผู้อำนวยการ  บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า  กองทุนเปิดไทยพาณิชย์ยูเอสสมอลแคปทริกเกอร์ 5%+5% (SCBUSSMTG) ของบริษัทสามารถสร้างผลตอบแทนได้ตามเป้าหมายแรก 5%  ภายในระยะเวลาเพียง 2 เดือนนับจากวันแรกที่ลงทุน  เข้าเงื่อนไขการรับซื้อหน่วยลงทุนอัตโนมัติแรกโดยมีมูลค่าหน่วยลงทุน มากกว่า 10.50 บาทติดต่อกัน 3 วันทำการ ซึ่งผู้ลงทุนจะได้รับเงินคืนในวันที่ 12 ม.ค.2558
ทั้งนี้ กองทุนดังกล่าวเน้นลงทุนในกองทุน U.S. Small Companies Fund ในสกุลเงินเหรียญสหรัฐ  ซึ่งบริหารจัดการโดย Dimensional Funds PLC มีนโยบายลงทุนในหุ้นของบริษัทขนาดเล็กทั้งในและนอกตลาดหลักทรัพย์สหรัฐ ตั้งเป้าผลตอบแทนตามเป้า 2 ครั้งในระยะเวลา 10 เดือน  
อย่างไรก็ตามบริษัทฯ เชื่อมั่นว่ากองทุนสามารถจะทริกเกอร์รอบที่ 2 ภายในไตรมาส 1 หรือ 2 ปีนี้เนื่องจากมองว่าตลาดหุ้นสหรัฐฯ ยังคงเติบโตจากการฟื้นตัวทางเศรษฐกิจอย่างแข็งแกร่งต่อเนื่องในปี 2558